section_heading: Životopis
paragraph_text: Glagoljicom se potpisivao dokraja i glagoljao misu na staroslavenskom iza reforme vatikanskog drugog sabora. U svom rodnom Velom Ižu zadužio je župljane u teškim vremenima od 1939.– 1967. U tom periodu produžuje župnu crkvu i počinje s izgradnjom zvonika koji završava 1962. U drugom svjetskom ratu za vrijeme talijanske okupacije zauzimao se za župljane i vodio kroniku zbivanja. Ranjen je 11. svibnja 1944. za vrijeme bombardiranja Velog Iža. Nakon ranjavanja 1945. bavio se znanstvenim radom i objavio brojna djela. Bio je vanjski suradnik Akademije koja ga je i odlikovala.